ડોલર સામે રૂપિયામાં ધોવાણ આગળ વધ્યું હતું અને શેરબજારમાં સુધારો કોઈ મદદે આવ્યો નહોતો. ભારતીય કરન્સી નવ મહિનાના તળિયે ગબડીને ૬૮.૨૫ રહેતાં આગલા બંધ સામે નવ પૈસા ઘટ્યો હતો. એફઆઇઆઈની ભારતીય શેરબજારમાં સતત વેચવાલી રહેતાં અને વૈશ્વિક બજારમાં ક્રૂડમાં સુધારો આવતાં રૂપિયા પર દબાણ વધ્યું હતું. ડોલર સામે રૂપિયો છેલ્લા એક સપ્તાહથી સતત ઘટતો રહ્યો છે અને નવી નીચી સપાટી બનાવવા તરફ દોડી રહ્યો છે. રિઝર્વ બેન્ક ઓફ ઇન્ડિયા દ્વારા કરવામાં આવેલી દરમિયાનગીરીને કારણે તેમાં રકાસ મર્યાદીત રહ્યો છે.